A Vajdaság autonóm tartományi általános és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/15. szám) 10. szakasza, valamint A tartományi közigazgatásról szóló tartományi képviselőházi rendelet (VAT Hivatalos Lapja, 37/14., 54/14. szám - egyéb rendelet és 37/16. szám) 16. szakaszának 2. bekezdése alapján a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**SZABÁLYZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI - NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNYI ÁLTALÁNOS ÉS KÖZÉPISKOLAI OKTATÁSI ÉS NEVELÉSI, VALAMINT A DIÁKJÓLÉTI INTÉZMÉNYEK INFRASTRUKTÚRÁJA KORSZERŰSÍTÉSÉNEK FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL**

1. szakasz

Jelen szabályzat szabályozza a Vajdaság autonóm tartományi általános és középiskolai oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására irányuló a Vajdaság autonóm tartományi általános és középiskolai oktatási és nevelési, valamint a diákjóléti intézményeknek szánt költségvetési eszközök odaítélési módját, feltételeit és kritériumait, a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság) külön rovatrendje keretében, a Vajdaság Autonóm Tartomány költségvetéséről szóló rendeletben jóváhagyott appropriációval összhangban.

A jelen szabályzat értelmében a Vajdaság autonóm tartományi általános és középfokú oktatási és nevelési, valamint a diákjóléti intézmények infrastruktúrájának korszerűsítése alatt a létesítmények építését, hozzáépítését, újjáépítését, átépítését, szanálását, beruházásos karbantartását, az épületek és létesítmények folyó karbantartását, műszaki dokumentáció megszerzését és a felszerelés beszerzését kell érteni.

2. szakasz

Az eszközök odaítélésére a Szerb Köztársaság, az Autonóm Tartomány és a helyi önkormányzat által alapított Vajdaság autonóm tartományi általános és középfokú oktatási és nevelési, valamint diákjóléti intézmények jogosulnak (a továbbiakban: igénybe vevők).

3. szakasz

Az 1. szakaszban foglalt rendeltetések finanszírozására és társfinanszírozására az eszközöket pályázat útján ítéljük oda.

A pályázat az 1. szakasz 2. bekezdésében foglalt egy meghatározott rendeltetésre, több rendeltetésre, illetve minden rendeltetésre közzé tehető, amely rendeltetéseket maga a pályázat határoz meg.

A pályázat adatokat tartalmaz az iratról, amely alapján a pályázatot közzé teszik, a pályázat alapján odaítélésre előirányzott eszközök mértékéről, hogy kik pályázhatnak és milyen rendeltetésre, pályázatok benyújtásának módjáról és határidejéről, valamint az egyéb dokumentációról, amellyel a pályázati jelentkezések benyújtására vonatkozó feltételek teljesítését bizonyítják és a jelentkezések értékelésére vonatkozó kritériumokat.

4. szakasz

A pályázatot közzé kell tenni a Titkárság hivatalos honlapján, a Vajdaság Autonóm Tartomány Hivatalos Lapjában, valamint a Vajdaság Autonóm Tartomány teljes területén megjelenő hírlapban.

A pályázat a Vajdaság AT szervei munkájában hivatalos használatban lévő nemzeti kisebbségek - nemzeti közösségek nyelvén is közzé tehető.

5. szakasz

A pályázatra a jelentkezést írásos formában, a Titkárság honlapján közzétett egységes űrlapon kell benyújtani, amely tartalmazza a pályázóról szóló általános adatokat, a projekt elnevezését, a megvalósítás időszakát, az előirányzott tevékenységeket, az elvárt eredményeket, a pénzügyi tervet, valamint a projekt tervezett befejezési határidejét.

A Titkárság fenntartja jogát, hogy a pályázótól, szükség szerint, kiegészítő dokumentációt és információt kérjen.

6. szakasz

A Bizottság nem veszi figyelembe:

- a hiányos jelentkezéseket;

- a késve érkező jelentkezéseket (jelentkezéseket, amelyeket a pályázatban utolsó napként megjelölt határidő elteltével küldenek el);

- a nem engedélyezett jelentkezéseket (a nem felhatalmazott személyek és a pályázatban nem előirányzott alanyok által benyújtott jelentkezéseket);

- jelentkezéseket, amelyek nem a pályázatban előirányzott rendeltetésekre vonatkoznak;

- azon igénybe vevők jelentkezéseit, akik a tartományi költségvetésből az előző időszakban odaítélt eszközöket pénzügyi és leíró jelentésekkel nem igazolták.

7. szakasz

A jelentkezések elbírálásának kritériumai az alábbiak:

1. A projekt megvalósításának jelentősége a létesítményt használó diákok, tanárok és foglalkoztatottak biztonságához viszonyítva;
2. A projekt megvalósításának jelentősége a nevelői - oktatói munka kivitelezésére vonatkozó minőségesebb feltételek biztosításához viszonyítva;
3. A projekt pénzügyi igazoltsága;
4. A projekt fenntarthatósága;
5. A projekt helyi, illetve regionális jelentősége;
6. A projekt megvalósítása céljából foganatosított tevékenységek;
7. A projekt végrehajtásához szükséges biztosított eszközforrások.

8. szakasz

Az oktatási teendők illetékes tartományi titkára (a továbbiakban: tartományi titkár) a pályázat lefolytatására Bizottságot alakít (a továbbiakban: Bizottság).

A Bizottság áttanulmányozza a pályázatra benyújtott jelentkezéseket.

A Bizottság, a pályázatra benyújtott jelentkezések áttanulmányozását követően, az eszközök odaítélésére vonatkozó, megindokolt javaslatot állít össze és azt átnyújtja a tartományi titkár részére.

9. szakasz

A tartományi titkár áttanulmányozza a Bizottság javaslatát és határozatban dönt a felhasználók között elosztandó eszközökről.

A jelen szakasz 1. bekezdésében megfogalmazott határozat végérvényes.

A pályázat eredményét közzé kell tenni a Titkárság honlapján.

10. szakasz

A Titkárság, a költségvetési rendszert szabályozó törvény értelmében, az eszközök odaítélési kötelezettségét szerződés alapján vállalja.

11. szakasz

Az igénybe vevő az odaítélt eszközöket rendeltetésszerűen és törvényesen köteles használni, a fel nem használt eszközöket pedig köteles a Vajdaság AT költségvetésébe visszajuttatni.

Az igénybe vevő köteles az eszközök rendeltetésének teljesítésére kijelölt határidőt követő legkésőbb 15 (tizenöt) napon belül jelentést tenni az eszközök felhasználásáról, mellékelve az illetékes személy által hitelesített szükséges dokumentációt.

Az igénybe vevő köteles az odaítélt eszközöket a Vajdaság AT költségvetésébe visszatéríteni, ha bebizonyosul, hogy az eszközöket nem az odaítélésük szerinti rendeltetésre használták fel.

Ha a felhasználó a jelen szakasz 2. bekezdésében foglalt jelentést nem nyújtja be, az új programokkal, illetve pályázatokkal szétosztandó eszközökre való pályázási jogát elveszíti.

Ha fennáll a gyanú, hogy egyes esetekben az odaítélt eszközöket nem rendeltetésszerűen használták fel, a Titkárság eljárást indít a költségvetési felügyeletben illetékes tartományi közigazgatási szerv előtt az eszközök rendeltetésszerű és törvényes felhasználásának ellenőrzése céljából.

12. szakasz

A jelen szabályzat hatályba lépésének napjával a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdasági autonóm tartományi általános és középfokú oktatási és nevelési iskolák számára szükséges felszerelés beszerzésének finanszírozására való odaítéléséről szóló szabályzat (VAT Hivatalos Lapja, 16/15. szám), valamint a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek a Vajdaság autonóm tartományi diákjóléti intézmények számára szükséges felszerelés beszerzésének finanszírozására való odaítéléséről szóló szabályzata (VAT Hivatalos Lapja, 16/15. szám) hatályát veszti.

13. szakasz

A jelen szabályzat a Vajdaság Autonóm Tartomány Hivatalos Lapjában való közzétételének napjával lép hatályba és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

Szám: 128-451-27/2017-04.

Újvidék, 2017. január 17.

**Nyilas Mihály**,

tartományi titkár